Arnie Norse

Arnie «Skiffle Joe» Norse ()«Arnie 'Skiffle Joe' Norse er død», VG 16. desember 2016 var ein norsk songar og underhaldningsartist.

Norse var kjend frå skjenkestaden Tranen i Oslo, ei lang rekke utdrikkingslag, nokre fjernsynsopptredenar og eigenproduserte kassettutgjevingar. Han var utdanna typograf  og arbeidde i England frå 1950 til midt på 1950-talet. 
Då han kom tilbake til Noreg tok han til å opptre med å syngja og spela gitar samtidig som han sykla på eithjulssykkel. Han opptredde mellom anna på Sirkus Arnardo.Arnie Norse . Rockipedia, besøkt 24. oktober 2014.

I 1958 blei den første plata hans gjeven ut, singelen «Mexico-Joe» på A-sida. B-sida var «Oh senorita», som blei ein hit på Island. I denne perioden brukte han tilnamnet «Skiffle Joe», som han fekk av Arne Bendiksen.

I 1978 byrja han å opptre på restaurant Tranen i Oslo, syklande på etthjulssykkel med gitar og cowboyhatt. Han framførte slagerar og frekke viser som «Misjonær i gryta», «Min lille kone (som legger seg på ryggen for ei krone)» og «Jælp mæ å rime (Den sensurerte bært-bært-visa)». Han opptredde kvar veke på Tranen i over 30 år, frå 1978 saman med kona si Nipaporn Norse og eit band gjennom mange år, fram til staden stengde 27. januar 2012.Tranen er borte, besøkt 24. oktober 2014.

 Diskografi 
 Tretten frekkiser (1978)
 Greatest Hits! (1987)
 På 3 hjul i svingen (1993/94)
 Manana Amor 14 Brand New Songs (1997)
 Dinge-ling 14 nye gladlåter (1998)
 Under sunnmørsalpene (1998)
 55 låter som ler og gråter (2011)

Kjelder

Kategori:Norske musikarar